Държавен вестник, бр. 94, 2021 г., стр. 29

БРОЙ  94	
Д Ъ Р Ж А В Е Н  В Е С Т Н И К 	
СТР.  29  
войници. Размерът на възстановяваните 
средства ще бъде на базата на действи-
телните разходи.
г. Национални поддържащи формирования: 
Размерът на възстановяваните средства 
ще е на базата на действителните разходи 
от Осигуряващата страна за осигуряване-
то, поддържането и функционирането на 
жилищните сгради, в които са настанени.
д. Продажби на стоки и услуги на дребно: 
Свързаните с тях разходи трябва да 
бъдат в съответствие с приложимите 
международни споразумения или уредби 
и са предмет на разпоредбите на Осигу-
ряващата страна относно използването 
на съответните магазини и др.
е. Съоръжения за отдих и почивка: Достъ-
път до и използването на съоръженията 
за отдих и почивка от служителите на 
Щаба и членовете на техните семейства 
ще се предоставят при същите условия, 
при които служителите на Осигуря-
ващата страна получават този достъп. 
Когато се налагат такси за използването 
на официално предоставени съоръжения 
за отдих, тези такси ще отразяват реал-
ните разходи на Осигуряващата страна 
за осигуряването на същите услуги за 
Италианските въоръжени сили.
ж. Образование: Осигуряващата страна 
ще оказва помощ на служителите на 
страните участници и Допринасящите 
партньори във връзка с образованието 
на членовете на техните семейства.
з. Медицински и стоматологични услуги: 
Размерът на разходите за медицински 
и стоматологични услуги ще отразява 
действителните разходи за осигуряването 
на услугата от Осигуряващата страна.
Приложение Д
ПРАВОМОЩИЯ НА ГЛАВНИЯ КОМИТЕТ 
ПО РЕСУРСИТЕ НА HQ NRDC-ITA
Определения и препоръки
1. Главният комитет по ресурсите е коми-
тетът, отговарящ за разглеждането на въп- 
росите, свързани с ресурсите, произтичащи 
от тази част на бюджета на HQ NRDC-ITA, 
която се поделя между Участниците, и за 
разрешаването на проблеми, възникнали от 
управлението на тази част от бюджета на 
HQ NRDC-ITA.
2. Подчинен технически комитет ще е 
всеки комитет, създаден от Главния комитет 
по ресурсите.
Състав
3. Всеки Участник ще номинира един 
представител в Главния комитет по ресурсите 
и във всеки подчинен технически комитет, 
който Главният комитет по ресурсите може да 
създаде. Стратегическите Командвания могат 
да бъдат представени в Главния комитет по 
ресурсите като членове без право на глас.
4. Всеки Допринасящ партньор ще номи-
нира един представител без право на глас в 
Главния комитет по ресурсите и във всеки 
подчинен технически комитет, който Главният 
комитет по ресурсите може да създаде.
5. Всеки представител на Участник може 
да бъде консултиран от национални експерти, 
които могат да участват във всякакви диску-
сии на заседанията на Главния комитет по 
ресурсите или на подчинените технически 
комитети.
6. Председателят и секретарят на Главния 
комитет по ресурсите ще се осигуряват от 
Осигуряващата страна.
7. Главният комитет по ресурсите ще оп-
ределя какви да бъдат неговата организация 
и вътрешните му правила, като се придържа 
към следните общи принципи:
а. Главният комитет по ресурсите ще 
заседава регулярно на интервали, 
които му дават възможност да изпъл-
нява отговорностите си, както и във 
възможно най-кратък срок в отговор 
на искане от кой да е Участник или 
от HQ NRDC-ITA.
б. Решенията на Главния комитет по 
ресурсите ще се вземат с консенсус. 
Консенсус означава, че всеки член 
трябва да гласува положително или да 
се въздържи от гласуване, за да може 
дадено решение да бъде одобрено (с 
минимум от един глас „за“). В случай 
че има един или повече отрицателни 
гласа, решението не може да бъде одоб- 
рено. Няма да се прилагат процедури 
на мълчаливо съгласие.
в. Всеки спор, който не може да бъде 
разрешен от Главния комитет по ре-
сурсите, ще се предава на Пленарното 
събрание.
Правомощия
8. Главният комитет по ресурсите е отго-
ворен за:
а. Одобряване на тази част от бюджета на 
HQ NRDC-ITA, която се поделя между 
страните участници и финансирането 
на която се осигурява от страните 
участници и от Допринасящите парт-
ньори, където е приложимо.
б. Разглеждане и разрешаване на въпро-
си, възникнали при управлението на 
този бюджет.
в. Одобряване на финансови и админис- 
тративни процедури на HQ NRDC-ITA.
г. Одобряване на всякакви финансови 
дейности над Установените финансови 
лимити, които Главният комитет по 
ресурсите може да постави.